
Për krijimin e bordit të kullimit të rrethit Kavajë

Në mbështetje të nenit 100 të Kushtetutës dhe të neneve 35, 39, 41 e 42 të ligjit nr. 8518, datë 30.7.1999 "Për ujitjen dhe kullimin", me propozimin e Ministrit të Bujqësisë dhe të Ushqimit, Këshilli i Ministrave

V E N D O S I:

Krijimin e bordit të kullimit për rrethin e Kavajës, i cili të financohet nga Buxheti i Shtetit.
Zona e shërbimit të kullimit të këtij bordi është:
2.1. zona e fushës së Kavajës, me sipërfaqe 8030 ha;
2.2. zona kodrinore Okshtun-Golem, me sipërfaqe 2060 ha;
2.3. zona që kullohet nga hidrovori i Synejit, me sipërfaqe 500 ha;
2.4. Zona që kullohet nga hidrovori i Rreth-Grethit, me sipërfaqe 460 ha.
3. Këshilli i përfaqësuesve të bordit të përbëhet nga:
(a) dy përfaqësues të federatave dhe shoqatave të përdoruesve të ujit, brenda zonës së shërbimit të kullimit;
(b) tre përfaqësues të komunave brenda zonës së shërbimit të kullimit;
(c)  dy përfaqësues të bashkive brenda  zonës së shërbimit të kullimit;
(ç) një përfaqësues nga Ministria e Bujqësisë dhe e Ushqimit.
4. Anëtarët e këshillit të përfaqësuesve të shpërblehen, çdo muaj, me 30 për qind të pagës mujore të Drejtorit të Bujqësisë dhe të Ushqimit të Rrethit, si dhe t'u paguhen shpenzimet e udhëtimit për pjesëmarrje në mbledhje dhe shpenzimet e udhëtimit dhe dietat, kur ata dërgohen me shërbim për nevojat e këtij këshilli.
5. Efektet financiare, që rrjedhin nga zbatimi i këtij vendimi, të përballohen nga buxheti i çdo viti, i miratuar për Ministrinë e Bujqësisë dhe të Ushqimit.
6. Ngarkohen Ministria e Bujqësisë  dhe e Ushqimit, Ministria e Financave dhe njësitë përkatëse të pushtetit vendor, që do të përfaqësohen në bordin e kullimit për zbatimin e këtij vendimi.
Ky  vendim hyn në fuqi pas botimit në Fletoren Zyrtare.

KRYEMINISTRI
Fatos Nano

